Genre: Information/Explanation

Ureditev mestnega središča v Šempetru pri Gorici – 3. faza <p/> Investitor <p/> Občina Šempeter-Vrtojba <p/> Kratek opis projekta <p/> Projekt v 3. fazi predvideva nadaljevanje ureditve mestnega središča Šempetra pri Gorici in zajema ureditev cest in ulic, ki so navezane na Trg Ivana Roba. Operacija se osredotoča na prenovo in ureditev kanalizacije, javne razsvetljave, preplastitev cestišč, kolesarskih poti in pločnikov, urbano opremo, ipd. po natečajni rešitvi in arhitekturnemu usklajevanju prometne ureditve in signalizacije. Predmet ureditve bodo: ureditev enosmerne ceste na cestnem odseku Vrtojbenske ceste B1 do B13, izgradnja enosmerne ceste na cestnem odseku Vrtojbenske ceste C2 do C9, ureditev dela Ceste Prekomorskih brigad in dela Ulice Padlih borcev in izgradnja dvosmerne kolesarske steze med Ulico Goriške fronte in Ulico Padlih borcev. S tem se bo v celoti zaključila Operacija obnove javne infrastrukture v središču mestnega naselja Šempeter pri Gorici. <p/> Kaj je bilo narejenega do sedaj <p/> V 1. fazi je občina že uredila cesto in komunalno infrastrukturo na Cesti Prekomorskih brigad na odseku A5 do A18. <p/> 2. faza ureditve mestnega središča Šempeter pri Gorici je zajemala ureditev mestnega središča oz. Trga Ivana Roba in ureditev pripadajoče komunalne infrastrukture, kolesarskih poti, pločnikov z rampami za invalide in peš cone na pretežnem delu trga, ureditev Ulice Padlih borcev, preplastitev ter ureditev peš in kolesarskih poti na povezovalni cesti med Cesto Prekomorskih brigad in Trgom Ivana roba, Cesti Goriške fronte in delu poti do Coroninijevega dvorca ter izvedbo sanacije cerkvenega zidu in cerkvenega stopnišča. <p/> Razpisovalec: <p/> Ministrstvo za gospodarski razvoj in tehnologijo RS <p/> Ime razpisa: <p/> 6. Javni poziv - Operativni program krepitve regionalnih razvojnih potencialov za obdobje 2007-2013 razvojne prioritete "Razvoj regij" za obdobje 2012-2014 <p/> Vrednost projekta: 946.144,34 € <p/> Vrednost EU sredstev, ki jih bo prejela občina: 386.427,74 € Soudeležba občine: 559.716,60 € Trajanje projekta: Začetek operacije: 1. 11. 2011 Zaključek operacije: 30. 9. 2014